
Ministru kabineta noteikumi Nr.244
Rīgā 2011.gada 29.martā (prot. Nr.20 22.§)

Grozījumi Ministru kabineta 2010.gada 13.aprīļa noteikumos Nr.348 "Vispārīgās programmas "Solidaritāte un migrācijas plūsmu pārvaldība" ietvaros izveidotā Eiropas Ārējo robežu fonda, Eiropas Atgriešanās fonda un Eiropas Bēgļu fonda projektu atlases un tehniskās palīdzības aktivitātes īstenošanas kārtība"

Izdoti saskaņā ar Vispārīgās programmas
"Solidaritāte un migrācijas plūsmu pārvaldība" ietvaros
izveidoto fondu vadības likuma 14.panta 3.punktu

Izdarīt Ministru kabineta 2010.gada 13.aprīļa noteikumos Nr.348 "Vispārīgās programmas "Solidaritāte un migrācijas plūsmu pārvaldība" ietvaros izveidotā Eiropas Ārējo robežu fonda, Eiropas Atgriešanās fonda un Eiropas Bēgļu fonda projektu atlases un tehniskās palīdzības aktivitātes īstenošanas kārtība" (Latvijas Vēstnesis, 2010, 61.nr.) šādus grozījumus:

1. Izteikt 6., 7. un 8.punktu šādā redakcijā:

"6. Fonda projektu iesniegumu iesniegšanas beigu termiņš ir šo noteikumu 4.punktā minētajā sludinājumā un šo noteikumu 5.punktā minētajā uzaicinājumā noteiktais datums.

7. Vadošā iestāde katram atklātajam konkursam izstrādā konkursa nolikumu. Konkursa nolikumu apstiprina vadošā iestāde.

8. Konkursa nolikumā norāda gada programmā iekļautās prioritātes un aktivitātes, pieejamos finanšu līdzekļus, projekta ieviešanas maksimālo termiņu, iesniegšanas termiņu un vietu, kontaktinformāciju, kur var vērsties jautājumos par atklāta konkursa norisi, un citu informāciju, ko vadošā iestāde uzskata par nepieciešamu."

2. Aizstāt 9.punktā vārdu "atlases" ar vārdu "konkursa".

3. Izteikt 17.punktu šādā redakcijā:

"17. Lai pretendētu uz fonda finansējumu, projekta iesniedzējs konkursa nolikumā vai uzaicinājumā noteiktajā termiņā iesniedz vadošajā iestādē fonda projekta iesniegumu (1.pielikums) un tā pielikumus:

17.1. projekta iesniedzēja apliecinājumu (2.pielikums);

17.2. sadarbības partnera apliecinājumu (ja attiecināms) (3.pielikums);

17.3. pārsniegtās iepirkumu (apakšlīgumu) kopsummas pamatojumu (ja attiecināms) (4.pielikums);

17.4. līdzfinansējuma apliecinājumu (ja attiecināms) (5.pielikums)."

4. Izteikt 19.3.apakšpunktu šādā redakcijā:

"19.3. fonda projekta iepirkumu (apakšlīgumu) kopsumma nedrīkst pārsniegt 40 % no projekta tiešajām attiecināmajām izmaksām, izņemot gadījumus, ja projekta iesniedzējs iesniedz pārsniegtās iepirkumu (apakšlīgumu) kopsummas pamatojumu;".

5. Papildināt noteikumus ar 19.5., 19.6. un 19.7.apakšpunktu šādā redakcijā:

"19.5. netiešo attiecināmo izmaksu proporcija attiecībā pret kopējām tiešajām attiecināmajām izmaksām Eiropas Bēgļu fonda un Eiropas Atgriešanās fonda projektiem ir līdz 7 % un Eiropas Ārējo robežu fonda projektiem ir līdz 2,5 %. Netiešo izmaksu proporcija tiek aprēķināta pēc faktiskajām izmaksām. Finansējuma saņēmējs, kas saņem operacionālo grantu no Eiropas Komisijas, netiešās izmaksas nedrīkst iekļaut projekta budžetā;

19.6. fonda projekta vadības un administrēšanas izmaksu proporcija attiecībā pret kopējām projekta attiecināmajām izmaksām šo noteikumu 20.punktā minētajiem projektu iesniedzējiem ir līdz 10 % un šo noteikumu 21.punktā minētajiem projekta iesniedzējiem ir līdz 20 %. Projekta vadības un administrēšanas izmaksu kopsummā tiek ieskaitīta netiešo attiecināmo izmaksu summa;

19.7. fonda finansējuma apjoms ir līdz 75 % un valsts budžeta līdzfinansējums ir līdz 25 % no projekta kopējām attiecināmajām izmaksām."

6. Svītrot 20., 21., 23. un 24.punktu.

7. Izteikt 25.punktu šādā redakcijā:

"25. Visas fonda projekta iesnieguma sagatavošanā ieinteresētās personas var saņemt papildu informāciju par fonda projekta iesnieguma sagatavošanu. Jautājumus par fonda projekta iesnieguma sagatavošanu nosūta vadošajai iestādei uz elektroniskā pasta adresi, kas norādīta konkursa nolikumā vai uzaicinājumā, ne vēlāk kā 10 darbdienas pirms fonda projektu iesniegumu iesniegšanas termiņa beigām."

8. Izteikt 28., 29., 30. un 31.punktu šādā redakcijā:

"28. Fonda projekta iesniegumu sagatavo vienā oriģināleksemplārā.

29. Uz ierobežotas atlases fonda projekta iesnieguma norāda "oriģināls" un nosūta to vadošajai iestādei kopā ar pavadvēstuli.

30. Uz atklāta konkursa fonda projekta iesnieguma norāda "oriģināls" un iesniedz to vadošajā iestādē aizlīmētā un apzīmogotā aploksnē, uz kuras norāda šādu informāciju:

30.1. adresātu - vadošās iestādes nosaukumu un adresi;

30.2. uzrakstu "< ... > fonds";

30.3. uzrakstu "Atklāts konkurss. Neatvērt pirms vērtēšanas uzsākšanas";

30.4. pilnu fonda projekta iesniedzēja nosaukumu un adresi.

31. Fonda projekta iesniegumam pievieno elektronisko versiju elektronisko datu nesējā, norādot šādu informāciju:

31.1. uzrakstu "<......> fonds";

31.2. attiecīgās aktivitātes numuru;

31.3. fonda projekta iesniedzēja nosaukumu;

31.4. fonda projekta nosaukumu."

9. Izteikt 37.punktu šādā redakcijā:

"37. Vadošā iestāde reģistrē fonda projektu iesniegumus to iesniegšanas secībā un katram fonda projekta iesniegumam piešķir numuru."

10. Izteikt 38.punkta ievaddaļu un 38.1.apakšpunktu šādā redakcijā:

"38. Fonda projekta iesniegumu virza vērtēšanai atbilstoši administratīvajiem kritērijiem, ja tas atbilst šādiem nosacījumiem:

38.1. fonda projekta iesniegums ir iesniegts konkursa nolikumā noteiktajā termiņā;".

11. Izteikt 40. un 41.punktu šādā redakcijā:

"40. Ja fonda projekta iesniegums neatbilst kaut vienam no šo noteikumu 6.pielikuma I daļas 1.1., 1.2., 1.3., 1.4., 1.7., 1.8., 2.1., 3.1., 3.2. un 3.3.apakšpunktā minētajiem administratīvajiem kritērijiem, vadošā iestāde fonda projekta iesniegumu noraida.

41. Ja fonda projekta iesniegums neatbilst šo noteikumu 6.pielikuma I daļas 1.5., 1.6., 1.9., 1.10., 1.11., 1.12., 1.13., 1.14., 2.2., 2.3., 2.4., 2.5., 2.6., 2.7. un 3.4.apakšpunktā minētajiem administratīvajiem kritērijiem, vadošā iestāde rakstiski pieprasa projekta iesniedzējam precizēt fonda projekta iesniegumu vai iesniegt papildinformāciju vadošās iestādes noteiktajā termiņā."

12. Izteikt 51.punktu šādā redakcijā:

"51. Atkarībā no gada programmas aktivitātei pieejamiem finanšu līdzekļiem vadošā iestāde apstiprina tos fonda projektu iesniegumus, kuri ir ieguvuši lielāko punktu skaitu un kuru pieprasīto fonda finansējumu var nodrošināt 100 % apmērā. Atlikušos fonda projektu iesniegumus iekļauj fonda projektu iesniegumu rezerves sarakstā, sarindojot prioritārā secībā pēc iegūto punktu skaita, sākot ar visvairāk punktu ieguvušo."

13. Svītrot 52.punktu.

14. Izteikt 55.punktu šādā redakcijā:

"55. Ja vadošā iestāde pieņem šo noteikumu 53.2.apakšpunktā minēto lēmumu, apstiprināšanai virza to rezerves sarakstā iekļauto fonda projekta iesniegumu, kurš ieguvis lielāko punktu skaitu."

15. Svītrot 56. un 57.punktu.

16. Izteikt 58. un 59.punktu šādā redakcijā:

"58. Ja gada programmas aktivitātē ir atlicis pietiekami daudz finanšu līdzekļu, lai šo noteikumu 55.punktā minēto fonda projekta iesniegumu varētu finansēt 100 % apmērā, vadošā iestāde to apstiprina.

59. Ja gada programmas aktivitātē atlikušo finanšu līdzekļu nepietiek, lai šo noteikumu 55.punktā minēto fonda projekta iesniegumu varētu finansēt 100 % apmērā, vadošā iestāde fonda projekta iesniegumu apstiprina ar nosacījumu, ka tiks samazināts pieprasītais fonda finansējums, rakstiski pieprasot projekta iesniedzējam iesniegt vadošās iestādes noteiktajā termiņā precizēto fonda projekta iesniegumu."

17. Svītrot 63.punktu.

18. Izteikt 69.punkta ievaddaļu un 69.1.apakšpunktu šādā redakcijā:

"69. Fonda projekta iesniegumu virza vērtēšanai atbilstoši administratīvajiem un kvalitātes kritērijiem, ja tas atbilst šādiem nosacījumiem:

69.1. fonda projekta iesniegums ir iesniegts uzaicinājumā noteiktajā termiņā;".

19. Svītrot 70. un 71.punktu.

20. Izteikt 72. un 73.punktu šādā redakcijā:

"72. Ja fonda projekta iesniegums atbilst visiem administratīvajiem un kvalitātes kritērijiem, vadošā iestāde projekta iesniegumu virza apstiprināšanai.

73. Ja fonda projekta iesniegums neatbilst kaut vienam administratīvajam vai kvalitātes kritērijam, vadošā iestāde rakstiski pieprasa fonda projekta iesniedzējam precizēt fonda projekta iesniegumu vai iesniegt papildinformāciju vadošās iestādes noteiktajā termiņā."

21. Svītrot 74. un 75.punktu.

22. Izteikt 76.punktu šādā redakcijā:

"76. Vērtēšanas komisija izvērtē fonda projekta iesnieguma atbilstību šo noteikumu 73.punktā minētajam pieprasījumam un rīkojas atbilstoši šo noteikumu 72. un 73.punktā minētajai kārtībai."

23. Svītrot 77., 78., 79., 80. un 81.punktu.

24. Izteikt 83.punktu šādā redakcijā:

"83. Ja atklāta konkursa ietvaros projekta iesniedzējs atsakās noslēgt granta līgumu vai vadošās iestādes noteiktajā termiņā nenodrošina tā noslēgšanu un ja attiecīgajai gada programmas aktivitātei ir pieejami finanšu līdzekļi, vadošā iestāde virza apstiprināšanai vai apstiprināšanai ar nosacījumu rezerves sarakstā iekļauto nākamo fonda projekta iesniegumu ar lielāko punktu skaitu šo noteikumu 58., 59., 60., 61. un 62.punktā minētajā kārtībā."

25. Izteikt 1.pielikuma nosaukumu šādā redakcijā:

"Projekta iesniegums".

26. Izteikt 1.pielikuma V nodaļas ievaddaļu un 5.1.apakšnodaļu "Kopējais budžets" šādā redakcijā:

	"V. PROJEKTA BUDŽETA TĀME

	Izvēlēties fondu

	Ierakstīt projekta nosaukumu

	Ierakstīt projekta iesniedzēja institūcijas nosaukumu

	Projekta iesniedzēja juridiskais statuss

	Izvēlēties programmu

	
	
	
	

	5.1. Kopējais budžets

	
	
	
	

	 
	1. Attiecināmās izmaksas
	Izmaksas LVL
	Izmaksas %

	 
	1.1. Tiešās attiecināmās izmaksas
	
	

	A
	Personāla izmaksas
	
	

	B
	Aprīkojuma izmaksas
	
	

	C
	Nekustamā īpašuma izmaksas
	
	

	D
	Apakšuzņēmēju līgumu izmaksas
	
	

	E
	Citas tiešās izmaksas
	
	

	E1
	Komandējuma un uzturēšanās izmaksas
	
	

	E2
	Palīgmateriālu un pamatpakalpojumu izmaksas
	
	

	E3
	Apmācību un semināru izmaksas
	
	

	E4
	Ar ES prasībām saistītās izmaksas
	
	

	E5
	Ekspertu pakalpojumu izmaksas
	
	

	E6
	Ar mērķa grupām saistītās izmaksas
	
	

	F
	Kopējās tiešās attiecināmās izmaksas (summa A - E)
	
	

	
	
	
	

	 
	1.2. Netiešās attiecināmās izmaksas
	
	

	G
	Netiešo izmaksu kopsumma
	
	

	H
	Kopējās projekta izmaksas (summa F + G + H)
	
	

	
	
	
	

	 
	2. Ieņēmumi
	Ieņēmumi LVL
	Ieņēmumi %

	I
	Fonda finansējums
	
	

	J
	Valsts budžeta līdzfinansējums
	
	

	K
	Projekta iesniedzēja līdzfinansējums
	
	

	L
	Sadarbības partnera līdzfinansējums
	
	

	M
	Projekta ietvaros gūtie ieņēmumi
	
	

	N
	Kopējie ieņēmumi (J + K + L + N - M)
	
	"


27. Izteikt 1.pielikuma V nodaļas 5.5.apakšnodaļas "Aprīkojuma, tehnikas iegāde" piezīmi šādā redakcijā:

"Atbilst tikai tad, ja aprīkojuma iegāde, noma vai līzings ir būtiski nepieciešami projekta ieviešanā. Ja aprīkojuma vienības cena (bez PVN) ir mazāka par EUR 20 000 un tas ir iegādāts projekta īstenošanas laikā (izņemot pēdējos trīs projekta īstenošanas mēnešus), attiecināma ir visa pirkuma summa. Pārējos gadījumos attiecināmas ir tikai amortizācijas izmaksas (pirkuma cena/nolietojuma periods x izmantošanas ilgums projektā x izmantošanas pakāpe (%) projektā)."

28. Izteikt 1.pielikuma V nodaļas 5.14.apakšnodaļu "Netiešās attiecināmās izmaksas" šādā redakcijā:

	"Izvēlēties fondu

	Ierakstīt projekta nosaukumu

	Ierakstīt projekta iesniedzēja institūcijas nosaukumu

	 
	 
	 
	 
	 

	G
	5.14. Netiešās attiecināmās izmaksas
	Kopā

	1
	
	
	
	 


	 
	 
	 
	 
	 

	Kopējā summa nedrīkst pārsniegt 7 % (Eiropas Atgriešanās fonda un Eiropas Bēgļu fonda projektos) un 2,5 % (Eiropas Ārējo robežu fonda projektos) no kopējām tiešajām attiecināmajām izmaksām. Tiek iekļautas projekta administrācijas un pārvaldības izmaksas (piemēram, reprezentācijas izmaksas, sakaru pakalpojumi, pasta izdevumi, apdrošināšana, komunālie maksājumi, biroja telpu noma, kancelejas preču izmaksas), maksas un nodevas par bankas pakalpojumiem, aprīkojuma iegāde projekta vadībai un administrēšanai, kā arī atbalsta pasākumu veikšanai. Izmaksu atšifrējums nav nepieciešams."


29. Svītrot 1.pielikuma V nodaļas 5.15.apakšnodaļu "Izmaksas, kuras sedz piešķirtie ieņēmumi".

30. Izteikt 1.pielikuma V nodaļas 5.16.apakšnodaļu "Ieņēmumi" šādā redakcijā:

	"Izvēlēties fondu

	Ierakstīt projekta nosaukumu

	Ierakstīt projekta iesniedzēja institūcijas nosaukumu

	 
	 
	 
	 

	
	 
	Kopā

	5.16. Ieņēmumi
	0

	I
	Fonda finansējums
	0

	J
	Valsts budžeta līdzfinansējums
	0

	K
	Projekta iesniedzēja līdzfinansējums
	0

	L
	Sadarbības partnera līdzfinansējums
	0

	M
	Projekta ietvaros gūtie ieņēmumi
	0

	 
	 
	 
	 

	L
	Sadarbības partnera līdzfinansējums
	0

	 
	
	 

	 
	
	 

	 
	Nosaukums
	Apraksts
	Kopā

	M
	Projekta ietvaros gūtie ieņēmumi
	0

	 
	 
	 
	 

	 
	 
	 
	"


31. Izteikt 6.pielikumu jaunā redakcijā (1.pielikums).

32. Izteikt 7.pielikumu jaunā redakcijā (2.pielikums).

Ministru prezidents V.Dombrovskis
Iekšlietu ministre L.Mūrniece
1.pielikums
Ministru kabineta
2011.gada 29.marta
noteikumiem Nr.244

"6.pielikums
Ministru kabineta
2010.gada 13.aprīļa
noteikumiem Nr.348

Atklāta konkursa projektu iesniegumu vērtēšanas kritēriji

I. Administratīvie kritēriji

	Nr.
p.k.
	Kritērijs
	Vērtējums
(Jā, Nē, NA)

	1. Projekta iesnieguma formālā atbilstība

	1.1.
	Projekta iesniedzējs ir Latvijas Republikas tiešās vai pastarpinātās valsts pārvaldes iestāde, atvasināta publiskā persona, cita valsts iestāde, privāto tiesību juridiskā persona vai starptautiskas organizācijas pārstāvniecība Latvijas Republikā, kas darbojas attiecīgā fonda jomā
	 

	1.2.
	Projekta iesniedzējs ir maksātspējīgs, tai skaitā neatrodas sanācijas vai likvidācijas procesā
	 

	1.3.
	Projekta iesniedzējam nav nodokļu parādu
	 

	1.4.
	Iesniegts projekta iesnieguma oriģināleksemplārs*
	 

	1.5.
	Iesniegta projekta iesnieguma elektroniskā versija*
	 

	1.6.
	Projekta iesnieguma elektroniskā versija atbilst projekta iesnieguma oriģināleksemplāram*
	 

	1.7.
	Projekta iesniegums atbilst Ministru kabineta 2010.gada 13.aprīļa noteikumu Nr.348 "Vispārīgās programmas "Solidaritāte un migrācijas plūsmu pārvaldība" ietvaros izveidotā Eiropas Ārējo robežu fonda, Eiropas Atgriešanās fonda un Eiropas Bēgļu fonda projektu atlases un tehniskās palīdzības aktivitātes īstenošanas kārtība" (turpmāk - noteikumi) 1.pielikumam (ir aizpildītas visas attiecināmās sadaļas)
	 

	1.8.
	Projekta iesniegumu ir parakstījusi atbildīgā amatpersona
	 

	1.9.
	Projekta iesniegumā norādītie ieviešanas termiņi nepārsniedz attiecīgā fonda gada programmas īstenošanas periodu (N+2 gada 30.jūnijs)
	 

	1.10.
	Projekta iesniegumā ir ievērota attiecīgā fonda īstenoto pasākumu darbības teritorija
	 

	1.11.
	Projekta iesniedzēja apliecinājums atbilst noteikumu 2.pielikumam, un to ir parakstījusi atbildīgā amatpersona
	 

	1.12.
	Ja projekta iesniegumā plānotais iepirkumu apjoms pārsniedz 40 % no projekta kopējām tiešajām attiecināmajām izmaksām, ir iesniegts noteikumu 4.pielikumam atbilstošs pamatojums, un to ir parakstījusi atbildīgā amatpersona
	 

	1.13.
	Projekta iesniegumam ir pievienoti visi attiecināmie pavaddokumenti
	 

	1.14.
	Projekta iesniegums un papildus iesniegtie pavaddokumenti ir numurēti
	 

	2. Projekta iesnieguma finansiālā atbilstība

	2.1.
	Projekta finanšu aprēķini ir veikti latos
	 

	2.2.
	Pieprasītais fonda finansējuma, valsts budžeta līdzfinansējuma un projekta iesniedzēja līdzfinansējuma apmērs ir aprēķināts aritmētiski pareizi, ievērojot projekta iesniedzēja juridisko statusu un finansējuma proporciju
	 

	2.3.
	Projekta budžets ir sabalansēts (attiecināmo izmaksu kopsumma ir vienāda ar ienākumu kopsummu)
	 

	2.4.
	Pieprasītais fonda finansējums nepārsniedz attiecīgās programmas aktivitātei pieejamo finanšu līdzekļu apmēru
	 

	2.5.
	Projekta budžetā paredzētās izmaksas atbilst noteikumu 1.pielikuma V sadaļai "Projekta budžeta tāme"
	 

	2.6.
	Projekta netiešās attiecināmās izmaksas nepārsniedz 7 % no projekta kopējām tiešajām attiecināmajām izmaksām
	 

	2.7.
	Projekta vadības un administrēšanas izmaksas kopā ar projekta netiešajām attiecināmajām izmaksām nepārsniedz 10 % vai 20 %, ievērojot projekta iesniedzēja juridisko statusu
	 

	3. Sadarbības partnera formālā atbilstība (ja attiecināms)

	3.1.
	Sadarbības partneris ir Latvijas Republikas vai citas Eiropas Savienības dalībvalsts tiešās vai pastarpinātās valsts pārvaldes iestāde, atvasināta publiskā persona, cita valsts iestāde, privāto tiesību juridiskā persona vai starptautiskas organizācijas pārstāvniecība Latvijas Republikā, kas darbojas attiecīgā fonda jomā
	 

	3.2.
	Sadarbības partneris ir maksātspējīgs, kā arī neatrodas sanācijas vai likvidācijas procesā
	 

	3.3.
	Sadarbības partnerim nav nodokļu parādu
	 

	3.4.
	Sadarbības partnera apliecinājums atbilst noteikumu 3.pielikumam, un to ir parakstījusi atbildīgā amatpersona
	 


Piezīme. * Neattiecas uz elektroniski iesniegtajiem projektu iesniegumiem.

II. Kvalitātes kritēriji

	Nr.p.k.
	Kritērijs
	Vērtējums

	1. Projekta atbilstība

	1.1.
	Projekta iesniegums ir vērsts uz attiecīgā fonda noteikto vispārīgo mērķu un īpašo mērķu sasniegšanu
	0-5

	1.2.
	Projekta iesniegums atbilst attiecīgā fonda noteiktajai attiecīgās prioritātes atbalstāmajai aktivitātei
	0-5

	1.3.
	Projekta iesniegumā ir skaidri norādīta atbilstība nacionālajiem (Latvijas Republikas) un Eiropas Savienības politikas plānošanas dokumentiem robežapsardzības un migrācijas plūsmu pārvaldības jomā
	0-5

	2. Projekta pamatojums

	2.1.
	Projekta iesniegumā ir skaidri definēts projekta vispārīgais mērķis un projekta specifiskais mērķis
	0-5

	2.2.
	Projekta iesniegumā ir sniegts problēmas apraksts, skaidri definēta situācija un izvēlētās mērķauditorijas atbilstība
	0-5

	2.3.
	Projekta iesniegumā piedāvātā problēmas risinājuma efektivitāte
	0-5

	2.4.
	Projekta pasākumi ir skaidri definēti
	0-5

	2.5.
	Projekta iesniegumā rezultāti un to indikatori ir precīzi definēti un izmērāmi
	0-5

	2.6.
	Projekta iesniegumā ir precīzi definēti iespējamie projekta īstenošanas riski un priekšnosacījumi
	0-5

	2.7.
	Projekta iesniegumā ir skaidri parādīta sasaiste starp projektā identificēto problēmu, definēto mērķi, plānotajiem pasākumiem un rezultātiem
	0-5

	2.8.
	Projekta rezultāti ir ilgtspējīgi (projekta iesniegumā ir skaidri norādīts, kā tiks izmantoti projekta rezultāti pēc projekta ieviešanas pabeigšanas)
	0-5

	3. Projekta ieviešanas kapacitāte

	3.1.
	Projekta iesniegumā ir skaidri parādīta administrējošā personāla kompetence, pieredze un profesionālā kvalifikācija
	0-5

	3.2.
	Projekta iesniegumā ir skaidri parādīts projekta īstenošanas uzraudzības mehānisms
	0-5

	3.3.
	Projekta iesniegumā ir skaidri parādīta projekta gatavības pakāpe un nepieciešamā materiāltehniskā bāze
	0-5

	3.4.
	Projekta iesniegumā iekļautie pasākumi ir samērīgi ar plānoto īstenošanas laika grafiku
	0-5

	3.5.
	Projekta iesniegumā norādītie publicitātes un informācijas izplatīšanas pasākumi ir atbilstoši publicitātes un vizuālās identitātes vadlīnijām
	0-5

	4. Projekta budžets, izmaksu pamatojums un efektivitāte

	4.1.
	Projekta budžetā paredzētās izmaksas projekta ieviešanai ir samērīgas un atbilstošas pašreizējām tirgus cenām
	0-5

	4.2.
	Līdzekļu izlietojuma lietderība (value for money) mērķa sasniegšanai
	0-5

	Maksimālais punktu skaits
	90


III. Specifiskie kritēriji

	Nr.p.k.
	Kritērijs
	Vērtējums

	1.
	Projekta ieviešana atrisinās aktuālu problēmu robežapsardzības vai migrācijas plūsmu pārvaldības jomā
	0-5

	2.
	Projekts nepārklājas ar citiem līdzīga rakstura projektiem
	0-5

	Maksimālais punktu skaits
	10


Piezīme. Katram kritērijam piešķir noteiktu punktu skaitu no 1 līdz 5 saskaņā ar šādu vērtējumu:

0 - neatbilst kritērijam;

1 - ļoti zema atbilstība;

2 - zema atbilstība;

3 - daļēja atbilstība;

4 - gandrīz pilnīga atbilstība;

5 - pilnīga atbilstība. 

IV. Kvalitātes kritēriju un specifisko kritēriju kopējā punktu skaita aprēķināšana

	Nr.p.k.
	Kritērijs
	Maksimālais punktu skaits
	Vērtējums
	Sadaļas vērtējuma īpatsvars (%)
	Kopējais vērtējums D = B : A x C

	
	
	A
	B
	C
	D

	1.
	Projekta atbilstība
	15
	 
	15
	 

	2.
	Projekta pamatojums
	40
	 
	25
	 

	3.
	Projekta ieviešanas kapacitāte
	25
	 
	15
	 

	4.
	Projekta budžets, izmaksu pamatojums un efektivitāte
	10
	 
	25
	 

	5.
	Specifiskie kritēriji
	10
	 
	20
	 

	KOPĀ
	100
	 
	100
	"


Iekšlietu ministre L.Mūrniece
2.pielikums
Ministru kabineta
2011.gada 29.marta
noteikumiem Nr.244

"7.pielikums
Ministru kabineta
2010.gada 13.aprīļa
noteikumiem Nr.348

Ierobežotas atlases projektu iesniegumu vērtēšanas kritēriji

I. Administratīvie kritēriji

	Nr.p.k.
	Kritērijs
	Vērtējums (Jā, Nē, NA)

	1. Projekta iesnieguma formālā atbilstība

	1.1.
	Iesniegts projekta iesnieguma oriģināleksemplārs*
	 

	1.2.
	Iesniegta projekta iesnieguma elektroniskā versija*
	 

	1.3.
	Projekta iesnieguma elektroniskā versija atbilst projekta iesnieguma oriģināleksemplāram*
	 

	1.4.
	Projekta iesniegums atbilst Ministru kabineta 2010.gada 13.aprīļa noteikumu Nr.348 "Vispārīgās programmas "Solidaritāte un migrācijas plūsmu pārvaldība" ietvaros izveidotā Eiropas Ārējo robežu fonda, Eiropas Atgriešanās fonda un Eiropas Bēgļu fonda projektu atlases un tehniskās palīdzības aktivitātes īstenošanas kārtība" (turpmāk - noteikumi) 1.pielikumam (ir aizpildītas visas attiecināmās sadaļas)
	 

	1.5.
	Projekta iesniegumu ir parakstījusi atbildīgā amatpersona
	 

	1.6.
	Projekta iesniedzēja apliecinājums atbilst noteikumu 2.pielikumam, un to ir parakstījusi atbildīgā amatpersona
	 

	1.7.
	Projekta iesniegumam ir pievienoti visi attiecināmie pavaddokumenti
	 

	1.8.
	Projekta iesniegums un papildus iesniegtie pavaddokumenti ir numurēti
	 

	1.9.
	Ja projekta iesniegumā plānotais iepirkumu apjoms pārsniedz 40 % no projekta kopējām tiešajām attiecināmajām izmaksām, ir iesniegts noteikumu 4.pielikumam atbilstošs pamatojums, un to ir parakstījusi atbildīgā amatpersona
	 

	1.10.
	Projekta iesniegumā norādītie ieviešanas termiņi nepārsniedz attiecīgā fonda gada programmas īstenošanas periodu (N+2 gada 30.jūnijs)
	 

	1.11.
	Projekta iesniegumā ir ievērota attiecīgā fonda īstenoto pasākumu darbības teritorija
	 

	2. Projekta iesnieguma finansiālā atbilstība

	2.1.
	Projekta finanšu aprēķini ir veikti latos
	 

	2.2.
	Pieprasītais fonda finansējuma un valsts budžeta līdzfinansējuma apmērs ir aprēķināts aritmētiski pareizi
	 

	2.3.
	Projekta budžets ir sabalansēts (attiecināmo izmaksu kopsumma ir vienāda ar ienākumu kopsummu)
	 

	2.4.
	Pieprasītais fonda finansējums nepārsniedz attiecīgās programmas aktivitātei pieejamo finanšu līdzekļu apmēru
	 

	2.5.
	Projekta budžetā paredzētās izmaksas atbilst Eiropas Komisijas lēmumā par attiecīgā fonda īstenošanu noteiktajai attiecināmo izmaksu klasifikācijai
	 

	2.6.
	Projekta netiešās attiecināmās izmaksas nepārsniedz 7 % (Eiropas Atgriešanās fonds un Eiropas Bēgļu fonds) vai 2,5 % (Eiropas Ārējo robežu fonds) no projekta kopējām tiešajām attiecināmajām izmaksām
	 

	2.7.
	Projekta vadības un administrēšanas izmaksas kopā ar projekta netiešajām attiecināmajām izmaksām nepārsniedz 10 %
	 

	3. Sadarbības partnera formālā atbilstība (ja attiecināms)

	3.1.
	Sadarbības partneris ir Latvijas Republikas vai citas Eiropas Savienības dalībvalsts tiešās vai pastarpinātās valsts pārvaldes iestāde, atvasināta publiskā persona, cita valsts iestāde, privāto tiesību juridiskā persona vai starptautiskas organizācijas pārstāvniecība Latvijas Republikā, kas darbojas attiecīgā fonda jomā
	 

	3.2.
	Sadarbības partneris ir maksātspējīgs, kā arī neatrodas sanācijas vai likvidācijas procesā
	 

	3.3.
	Sadarbības partnerim nav nodokļu parādu
	 

	3.4.
	Sadarbības partnera apliecinājums atbilst noteikumu 3.pielikumam, un to ir parakstījusi atbildīgā amatpersona
	 


Piezīme. * Neattiecas uz elektroniski iesniegtajiem projektu iesniegumiem.

II. Kvalitātes kritēriji

	Nr.p.k.
	Kritērijs
	Vērtējums Jā/Nē

	1.
	Projekta iesnieguma II nodaļa "Pamatinformācija par projektu" (2.1., 2.2., 2.3., 2.4. un 2.5.apakšpunkts) ir atbilstoša
	 

	2.
	Projekta iesnieguma III nodaļa "Projekta apraksts" (3.1., 3.2., 3.3., 3.4., 3.5., 3.6., 3.7., 3.8., 3.9., 3.10. un 3.11.apakšpunkts) ir atbilstoša
	 

	3.
	Projekta iesnieguma IV nodaļa "Projekta ieviešanas organizācija" (4.1., 4.2., 4.3., 4.4., 4.5., 4.6. un 4.7.apakšpunkts) ir atbilstoša
	 

	4.
	Projekta budžets, izmaksu pamatojums un efektivitāte

	4.1.
	Projekta budžetā paredzētās izmaksas projekta ieviešanai ir samērīgas un atbilstošas pašreizējām tirgus cenām
	 

	4.2.
	Līdzekļu izlietojums ir lietderīgs (value for money) mērķa sasniegšanai
	"


Iekšlietu ministre L.Mūrniece

